તદ્દન શાંત થઈ ચત્તા સુઈ જાઓ. પગ પાસે પાસે અથવા તમને આરામદાયક હોય તે રીતે અને અંગુઠા ઉપર રહે. હાથને બાજુમાં રાખો. ધડથી હાથોનું અંતર પણ પોતાને અનુકુળ હોય તેમ રાખવું. આખા શરીરને ઢીલું કરવું. આંતરીક દૃષ્ટીએ જાણે હૃદય, ફેફેસાં, પેટ, યકૃત(લીવર) એ બધા અંદરના અવયવોને શાંત થતા જોતા હોઈએ એવી ભાવના કરવી. એમ કરતાં કરતાં છેક પગની આંગળી સુધી ધ્યાન કરવું. બને તેટલી નીર્વીચાર સ્થીતી પ્રાપ્ત કરવી, પણ એ માટે કોઈ ટેન્શન ન લેવું. અહીં આ આસન આપણે કોઈ ધાર્મીક ભાવનાથી નથી કરવાનું, માત્ર આ પહેલાં કરવામાં આવેલ આસન પછી શરીરને યોગ્ય આરામ આપવા માટે કરવાનું છે. આથી બીજી કોઈ ચીંતા કરવાની નથી. અહીં માત્ર રુધીરાભીસરણ સામાન્ય કરવાનો આશય છે.